58. ΝΟΜΟΣ υπ' αριθ. 304 της 21/22 Απρ. 1976 (ΦΕΚ Α' 94) Περί τροποποιήσεως και συμπληρώσεως των διατάξεων "περί ιεραρχίας και προαγωγών αξιωματικών των Ενόπλων Δυνάμεων". Άρθρ.1.-1.Οι αξιωματικοί ελαφράς υπηρεσίας, υπηρεσίας ξηράς και εδάφους παραμένουν εντεταγμένοι εις την επετηρίδα Όπλων, Μαχίμων, Ιπταμένων, Σώματος ή Γενικής Ειδικότητος Σώματος, εξ ου προέρχονται, πλην όμως απόλλυσι την σειράν αρχαιότητός των, εντασσόμενοι εις το αριστερόν των κατά την αυτήν ημερομηνίαν ονομασθέντων μονίμων αξιωματικών, μη καταλαμβάνοντες οργανικάς θέσεις. Ούτοι κρίνονται ως και οι εν ενεργώ υπηρεσία αξιωματικοί και αν κριθούν προακτέοι, προάγονται άμα τη προαγωγή του αμέσως αρχαιοτέρου των. 2.Οι αξιωματικοί των ανωτέρω καταστάσεων δύνανται να εξελιχθούν μέχρι του βαθμού του Ταξιάρχου ή Αρχιπλοιάρχου εν ουδεμιά δε περιπτώσει πέραν του βαθμού του προβλεπομένου ως ανωτέρω βαθμού εξελίξεως δια το Σώμα ή Γενικήν Ειδικότητα Σώματος εξ ου προέρχονται. 3.Η προαγωγή εις τον βαθμόν του Ταξιάρχου ή Αρχιπλοιάρχου ενεργείται εις ποσοστόν ουχί μείζον του 1/50 του συνόλου των κατά Κλάδον Ενόπλων Δυνάμεων προβλεπομένων οργανικών θέσεων του βαθμού τούτου. Δια τον υπολογισμόν του ποσοστού τούτου, κλάσμα μικρότερον της μονάδος λογίζεται ως ακεραία μονάς. Βλέπε και παρ. 8 άρθρ. 17 Νόμ. 1213/1981, (ΦΕΚ Α' 275) (κατωτ. αριθ. 63). Άρθρ.2.(Κατηργήθη δια του εδαφ. β' άρθρ. 21 Νόμ. 572/1977 (κατωτ. αριθ. 61). Άρθρ.3.-Η διάταξις της παρ. 2 του άρθρ. 7 του Ν.Δ. 178/1969 δεν έχει εφαρμογήν κατά τας τακτικάς και εκτάκτους κρίσεις του έτους κρίσεων 1976-1977 των Αξιωματικών του Ναυτικού, οι οποίοι δύνανται να κρίνωνται και να προάγωνται ανεξαρτήτως συμπληρώσεως ή μη του υπό του άρθρ. 13 του Ν.Δ/τος τούτου προβλεπομένου χρόνου διοικήσεως ή ειδικής υπηρεσίας. Άρθρ.4.-Από της δημοσιεύσεως του παρόντος καταργούνται: 1.Η υποπαράγραφος η' της παρ. 2 του άρθρ. 27 του Ν.Δ. 178/69 "περί ιεραρχίας, προαγωγών και τοποθετήσεων των μονίμων αξιωματικών των Ενόπλων Δυνάμεων". β.Το άρθρ. 32 του αυτού ως άνω Ν.Δ/τος. γ.Η παρ. 5 του άρθρ. 38 του αυτού ως άνω Ν.Δ/τος. δ.Πάσα γενική ειδική ή ειδική διάταξις ρυθμίζουσα κατά διάφορον τρόπον τα δια του παρόντος νόμου ρυθμιζόμενα. Άρθρ.5.-Οι αξιωματικοί των Σωμάτων Διοικητικού, Αεραμύνης, Οικονομικού και Εφοδιασμού της Αεροπορίας οι προερχόμενοι εξ Ανθυπασπιστών, εφ' όσον είναι κάτοχοι πτυχίου Ανωτάτης Σχολής, όπερ κατά Νόμον απαιτείται δια την, κατόπιν διαγωνισμού κατάταξιν αξιωματικών εις τα Σώματα ή την γενικήν ειδικότητα των Σωμάτων εις ην ανήκουν, δύναται να εξελιχθούν μέχρι του βαθμού του Ταξιάρχου. Άρθρ.6.-Δια Π.Δ/τος, εκδιδομένου προτάσει του Υπουργού Εθνικής Αμύνης, δύναται να κωδικοποιηθούν εις ενιαίον κείμενον αι διατάξεις του Ν.Δ. 178/1969 "περί ιεραρχίας, προαγωγών και τοποθετήσεων των μονίμων αξιωματικών των Ενόπλων Δυνάμεων", του παρόντος και πασών των εν ισχύϊ διατάξεων, δι' ων ετροποποιήθη και συνεπληρώθη το ως άνω Ν.Δ/μα. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 